recursal/SuperWikiNEXT-32B huggingface dataset:
היד האדומה של אלסטר
**היד האדומה של אלסטר** (באירית: **Lámh Dhearg Uladh**, באנגלית: **Red Hand of Ulster**) הוא מטען הרלדי המזוהה עם הפרובינציה האירית אלסטר. היד האדומה היא כף יד ימנית בצבע אדום אשר חמש אצבעותיה זקופות וצמודות. במספר גרסאות מוצגת גם כף יד שמאלית או כף יד שבה האגודל אינו צמוד.

היד נקראת גם לעיתים "היד האדומה של או'ניל" וגם "היד האדומה של אירלנד", ומקורה המשוער בדמות המיתולוגית Labraid Lámh Dhearg ובמספר סיפורי עם איריים שעברו מדור לדור. הסמל מקושר למסורת הגאלית האירית, ובמיוחד לשבטים מאזור אלסטר טרום המאה ה-15, כדוגמת שבט אונייל.

מקורות מיתולוגיים
-----------------

מקובל לשער כי מקורו של הסמל הוא במסורת הפגנית ובדמותו של Labraid Lámh Dhearg, אולם על פי אגדה נוספת, ממלכת אלסטר נותרה ללא יורש עצר ותחרות שיט נערכה בין הטוענים לכתר. הזוכה בתחרות היה זה אשר ייגע ראשון בחופה של אלסטר. אחד המתמודדים, אשר חשק בכס המלוכה וראה כי הוא עומד להפסיד במירוץ, כרת את כף ידו הימנית וזרקה אל עבר החוף, וכך זכה במרוץ ובכס המלוכה. צבעה האדום של כף היד הוא ככל הנראה בצבעו האדום של הדם. בגרסה מסוימת של אגדה זו הזוכה הוא חבר שבט אונייל, וכך זוהתה כף היד האדומה עם שבט זה.

השימוש בסמל
-----------

 דגל אלסטר
  דגל צפון אירלנד
במהלך מלחמת תשע השנים (1594 - 1603) בין שבט אונייל לבין אנגליה הוצג הסמל כסמלו של השבט. המלחמה נקראה בפיהם Lámh Dhearg Abu! (יד אדומה לניצחון!). 

היד האדומה מופיעה כמטען בשלטי האצולה של משפחות רבות המקושרות לשבט או'ניל, הן באירלנד (בעיקר בצפונה) והן בסקוטלנד. לאחר שהפך וולתר דה ברוס לרוזן אלסטר בשנת 1234 שולב בשלט האצולה שלו, שבו צלב אדום על רקע זהב, סמל היד האדומה. השלט הפך ברבות הימים לדגלה של אלסטר.

מוטיב היד האדומה שולב גם בדגל צפון אירלנד, בסמליהם של כמה מחוזות בצפון ושל ארגונים רשמיים ופרטיים באירלנד. סמל היד האדומה נחשב אחד הסמלים הבודדים אשר חוצים את גבולות הסכסוך בין תומכי האיחוד עם הממלכה המאוחדת לבין הרפובליקנים.

קישורים חיצוניים
----------------

ויקישיתוף מדיה וקבצים בנושא **היד האדומה של אלסטר** בוויקישיתוף
* המסורת ההרלדית האירית באתר IRISHTIMES.COM
* שלט האצולה של אונייל
* סמלי אירלנד - סמלים השייכים לשתי המסורות.
תגובה כימית נקראת **סטריאוספציפית** כאשר מגיבים הנבדלים רק במבנה המרחבי שלהם ייצרו סטריאואיזומרים שונים. סטריאוספציפיות יכולה להיות מלאה או חלקית. בתגובה סטריאוספציפית מלאה כל מגיב ייצר רק סטריאואיזומר אחד, בעוד שבתגובה סטריאוספציפית חלקית ייווצר מיעוט של סטריאואיזומר נוסף. גם תגובה, שבה רק סטריאואיזומר אחד יכול להביא לתוצר, נקראת תגובה סטריאוספציפית.

על פי הגדרה קודמת, שכבר אינה בשימוש, סטריאוספציפיות היא סטריאוסלקטיביות גבוהה.

מאפיינים
--------

תגובה סטריאוספציפית היא בהכרח תגובה סטריאוסלקטיבית, אולם לא כל התגובות הסטריאוסלקטיביות הן סטריאוספציפיות. בתור דוגמה, נניח ש-A ו-B הם זוג סטריאואיזומרים, ואילו C ו-D הם זוג אחר של סטריאואיזומרים. אזי, התגובה הבאה: 

{\displaystyle \ \mathrm {A\rightarrow C} }

{\displaystyle \ \mathrm {B\rightarrow D} }

היא גם סטריאוספציפית וגם סטריאוסלקטיבית.

לעומת זאת, התגובה:

{\displaystyle \ \mathrm {A\rightarrow C} }

{\displaystyle \ \mathrm {B\rightarrow C} }

היא סטריאוסלקטיבית בלבד.

דוגמאות
-------

סינתזה סטריאוספציפית של טרנס-2,1-דיברומוציקלוהקסאן
סינתזה של דיברומוציקלוהקסאן מציקלוהקסן, כלומר ברומינציה של ציקלוהקסן, תיתן באופן בלעדי טרנס-2,1-דיברומוציקלוהקסאן. זאת דוגמה לתגובה סטריאוספציפית, היות שאיזומר של ציקלוהקסן לא ייתן תוצר כלל כאשר ננסה לבצע עליו את אותה תגובה.

בביולוגיה מיוחסת סטריאוספציפיות גבוהה לתהליכים אנזימטיים משום שבמקרים רבים קיימת התאמה מבנית בין האנזים לסובסטרט שעליו הוא פועל.

ראו גם
------

* סטריאוכימיה
* איזומר
* כיראליות
* סטריאוסלקטיביות

קישורים חיצוניים
----------------
**אמריגו בנצ'י** (באיטלקית: **Amerigo Benci;** פירנצה, 1431–1474) היה מדינאי, בנקאי וסוחר איטלקי, הידוע גם כאביו של ג'ובאני בנצ'י, ידידו של לאונרדו דה וינצ'י, ושל ג'ינברה דה בנצ'י, שתועדה באחת מיצירותיו הנודעות של דה וינצ'י.

ביוגרפיה
--------

### לידה, משפחה וקריירה

 ארמון דה בנצ'י, ברחוב ההומונימי, בפירנצה
אמריגו בנצ'י נולד ככל הנראה בפירנצה לאחר 1431, שהיא השנה בה הוריו, ג'ינברה פרוצי וג'ובאני די אמריגו די סימונה בנצ'י, התחתנו.

אביו היה אחד ממשתפי הפעולה העיקריים של קוזימו דה מדיצ'י ומילא תפקידים שונים בסניפים ובחברות המשויכות של משפחת מדיצ'י. בתחילה עבד תחילה כפקיד ואחר כך כמנהל חשבונות בסניף רומא (משנת 1406 ), אחר כך כמנהל בסניף ז'נבה (משנת 1426), בהמשך עבד גם בסניף בזל ולבסוף החל משנת 1434, חזר לפירנצה והפך לשותף ומנהל כללי של חברת מדיצ'י (דירקטור יחיד משנת 1443 ועד מותו). באופן זה, האב הרוויח הון רב; למען האמת, מתוך הערכה של 1457, הונו הוערך בכ-26,338 פלורינים.

אמריגו החל קריירה בעסקים והלך בעקבות אביו כשנכנס לסניף של מדיצ'י בז'נבה. ההצלחה הייתה מהירה והוא מצא את עצמו עד מהרה שותף, ומשנת 1455 ועד לפחות 1463, גם מנהל הסניף.

### חסות

בשובו לפירנצה, הוא מונה לעוצר בשנת 1463 ומכיוון שירש את הון האבהי העצום (ג'ובאני נפטר מאז שנת 1455), נטש את עולם העסקים והתקרב לעולם התרבות. הוא הפך לאספן של יצירות אמנות חשובות שהציג בארמון המשפחתי, שם גם קיבל בברכה אינטלקטואלים ואמנים. בין אלו שפקדו את ביתו זכורים הפילוסוף ההומניסטי מרסיליו פיצ'ינו ובין כולם לאונרדו דה וינצ'י.

לאונרדו, שהפך גם לידידו של בנו ג'ובאני בנצ'י, בשנים 1474 - 1480 צייר בארמון את הדיוקן המפורסם של בתו ג'ינברה בנצ'י. יתר על כן, דווקא כאן הותיר האמן את הערצת חכמי הקדם שלו (היום נמצאת באופיצי), לפני שעזב את פירנצה להשתקע במילאנו.

### מוות

 *דיוקנה של ג'ינברה דה בנצ'י*, בתו של אמריגו, שצוירה כאן על ידי לאונרדו דה וינצ'י המפורסם
לא ידוע תאריך מותו של אמריגו בנצ'י, אך הוא ודאי התקיים לפני 15 בינואר 1474, שהוא התאריך בו נקבעו הנישואין בין בתו ג'ינברה לואיג'י ניקוליני.

לקריאה נוספת
------------

* Carmen Bambach, Alison Manges, Rachel Stern (2003). *Leonardo Da Vinci: Master Draftsman* (באנגלית). New York: Metropolitan Museum of Art. ISBN 0300098782.`{{cite book}}`: תחזוקה - ציטוט: multiple names: authors list (link)
* Agostino Ademollo (1845) [1840]. Luigi Passerini Orsini de' Rilli (ed.). *Marietta de' Ricci, ovvero Firenze al tempo dell'assedio* (2 ed.). Firenze: Stabilimento Chiari.

קישורים חיצוניים
----------------

* "Benci Amerigo".
אין תמונה חופשיתאין תמונה חופשית
**משה סולובייצ'יק** (1910- 2001) היה כירורג וכירורג ילדים, פרופסור לכירורגיה בבית הספר לרפואה באוניברסיטת תל אביב, מנהל מחלקה כירורגית ב' וכירורגית ילדים בבית החולים איכילוב (1965-1980), ממלא-מקום מנהל בית החולים איכילוב (1975-1980).

קורות חיים
----------

סולובייצ'יק נולד בוורשה שבפולין. אביו הד"ר אהרון סולובייצ'יק היה כירורג ומנהל בית חולים כירורגי פרטי. לאחר סיום לימודיו התיכוניים למד סולובייצ'יק רפואה באוניברסיטת ורשה (1928-1935).

עם פרוץ מלחמת העולם השנייה עבד סולובייצ'יק במחלקה הכירורגית של בית החולים היהודי בוורשה.

בשנת 1939 נשא לאשה את ד"ר הלן סולובייצ'יק (לבית צ'רניאק). בהמשך נולדו הבנים אילן ורוני. הלן סיימה התמחות ברפואת ילדים.
בשנת 1940 עברו לווילנה. בווילנה סולובייצ'יק ורעייתו טיפלו בפליטים באמצעות החברה לשמירת הבריאות באוכלוסייה היהודית (OZE, אָזע).

בארץ-ישראל
----------

בשנת 1941 עלו בני הזוג סולובייצ'יק לארץ ישראל. בשנת 1942 גויס סולובייצ'יק לצבא אנדרס, שירת בחזית איטליה והיה רופא ביחידה הכירורגית שיועדה לצבאות בעלות הברית.

עם שחרורו מצבא אנדרס עבד סולובייצ'יק במשך מספר חודשים במרפאה כירורגית בירושלים.

בשנת 1946 החל סולובייצ'יק לעבוד ככירורג בבית החולים הדסה תל אביב, תחילה אצל הפרופ' מכס מרכוס, ומשנת 1948 במחלקתו של הד"ר אריה אלוטין. באפריל 1958 מונה סולובייצ'יק לסגן מנהל מחלקת כירורגית ג'.

בשנת 1963 יצא סולובייצ'יק להשתלמות בלונדון בכירורגיה של ילדים.

בשנת 1965 התמנה סולובייצ'יק למנהל מחלקה כירורגית ב', בנוסף ייסד וניהל את מחלקת כירורגית ילדים, בבית החולים איכילוב.

משנת 1975 עד 1980 כיהן כממלא מקום מנהל בית החולים איכילוב, בנוסף לכהונתו כמנהל מחלקה כירורגית וכירורגית ילדים.

סולובייצ'יק היה פעיל מאוד בהסתדרות הרפואית בישראל. הד"ר רם ישי, יו"ר הר"י בין השנים 1971-1990, העיד: "התפתחותה ושגשוגה של הר"י אינם ניתנים לתיאור מבלי שדמותו של סולובייצ'יק תהיה שזורה ומשולבת בהם". 

שנים רבות עמד סולובייצ'יק בראש ארגון רופאי בתי החולים העירוניים-ממשלתיים בתל אביב. 

לאחר פרישתו לגמלאות כיהן סולובייצ'יק כנציב תלונות הציבור במשרד הבריאות.

סולובייצ'יק נפטר בשנת 2001. נקבר בבית העלמין הדרום (בת ים) לצד רעייתו שנפטרה בשנת 1987.

לקריאה נוספת
------------

* אהרון להב,  דבר, "רופאים הצילו תינוק בן יומו שנולד בלי אברי הפרשה", (ד"ר אריה אלוטין ועוזריו ד"ר מנדל סטבורובסקי וד"ר משה סולובייצ'יק), 19.6.1960.
* פרופ' יוסף שנקר, **רופא נשים**, פרק : "לימודי הרפואה בירושלים - מחזור ראשון שהתחיל למודים בישראל 1958 - 1952", פרק משנה : "התנסות ראשונית בכירורגיה", הוצאת קונטנטו דה סמריק, תשע"ד, 2014.

הערות שוליים
------------

1. ↑  ילקוט הפרסומים, י' בשבט תשכ"ג, 4 בפברואר 1963, רשימת הרופאים בעלי תואר מומחה, משה סולובייצ'יק, רח' דיזנגוף 89, תל אביב, מס' רישיון מומחה: 876, עמוד 744
2. ↑  "רופאיה של ארץ-ישראל 1948-1799", נסים לוי, יעל לוי, הוצאת איתי בחור, מרץ 2012, מהדורה שנייה, ערך: סולובייצ'יק משה, עמוד 309
3. ↑  חברי אגודת "בני משה" בורשה, 1895
4. ↑  "רופאיה של ארץ-ישראל 1948-1799", נסים לוי, יעל לוי, הוצאת איתי בחור, מרץ 2012, מהדורה שנייה, ערך: סולובייצ'יק הלן, עמוד 308
5. ↑  מרכז רפואי עירוני ממשלתי ביה"ח ע"ש איכילוב, ביה"ח "הדסה", בית היולדות ע"ש אשרמן, ת"א יפו, "ספר השנה 1971-1972", הוצאת המחלקה ליחסי ציבור של בתי החולים העירוניים-ממשלתיים, העורך: אריה תורג'מן, עמודים 96-98
6. ↑  רם ישי, "זמן הרפואה", ינואר-פברואר 2002, עמוד 53
7. ↑  הארץ, 17 בדצמבר 2001
**מִצְלוֹל** הוא מכלול האמצעים בשירה ובפרוזה המבוססים בעיקר על צליל של מילים ולא על משמעותן. מבחינה טכנית, הגדרה זו כוללת גם את תחום החריזה, אך בשל ההתפתחות הנפרדת של החריזה ושל אמצעים צליליים אחרים, רוב העוסקים בתחום אינם כוללים את החריזה כסוג של מצלול.

סוגים של מצלול
--------------

### אונומטופיה

 ערך מורחב – **אונומטופיה**  

מילה או צירוף מילים שצלילן מחקה את משמעותן. המילה 'זמזום', למשל, דומה בצלילה לזמזום הדבורה אליו היא מתייחסת. דבר זה נכון למילים רבות נוספות, בעיקר (אך לא רק) כאלו המחקות צלילים. בשירה משמשת לעיתים מילה אונומטופיאית אחת לחידוד המשמעות של מספר מילים קרובות אליה, המשתמשות באותו צליל.

### אליטרציה

 ערך מורחב – **אליטרציה**  

חזרה על צליל או צירוף צלילים במספר מילים קרובות. הצליל החוזר הוא בדרך-כלל עיצור או מספר עיצורים. הצירופים 'חן וחסד' או 'גד גדוד יגודנו' מהווים אליטרציה. האליטרציה היא אמצעי אמנותי המשמש בשירה הקדומה לאותם תפקידים עבורם שימשו מאוחר יותר החריזה והמשקל: להקל על זכירת הטקסט בעל פה, ולהעניק סיפוק אסתטי לשומעים.

### אסונאנס

 ערך מורחב – **אסונאנס**  

חזרה על אותו מבנה תנועות עם עיצורים שונים. הצירוף "טָלֶה רָעֵב" הוא אסוננס, שבו החזרה היא על צמד התנועות a-e. בשירה העברית ניתן למצוא דוגמאות רבות לשימוש באסוננס, למשל אצל מאיר ויזלטיר, שכתב ב"שישה שירי נפש" את השורה "כְּמוֹ שֶׁלֶג חָדַש הַנֶפֶש" המשתמש באסוננס להדגשת הדימוי של הנפש לשלג.

קרוב לאסוננס, אך לא זהה, הוא החרוז האסוננטי המופיע בסוף הטור השירי.

### קונסוננס

חזרה על אותו מבנה עיצורים עם תנועות שונות. הצירופים "חֶרֶשׁ חָרַשׁ הַחוֹרֵשׁ" או "צרצר מצרצר צרצורו" ("לילה טוב" / יהונתן גפן) הם קונסוננטים, שבהם יש חזרה על העיצורים ח-ר-ש או צ-ר-צ-ר.

הקונסוננס אינו אמצעי נפוץ בשירה העברית, בין השאר בשל שיטת יצירת המילים בעברית מתוך השורש הדקדוקי – כך שמילים שבהן חוזרים אותם עיצורים הן במקרים רבים מילים מאותו שורש (למשל בדוגמאות לעיל). האמצעי נפוץ יותר בשירה האנגלית (ובתרגומים ממנה), בין השאר אצל אדגר אלן פו. המשורר וילפרד אוון השתמש רבות בקונסוננס כדי להדגיש את תחושת השבירה והשסע בשיריו על מלחמת העולם הראשונה.

### לשון נופל על לשון

 ערך מורחב – **לשון נופל על לשון**  

לשון נופל על לשון הוא צירוף לשוני שבו ישנן שתי מילים (או יותר) בעלות הגייה דומה (או אותיות שורש דומות) אך משמעותן שונה ולעיתים אף סותרת.

ראו גם
------

* אליטרציה
* אונומטופיה
* אסונאנס
* לשון נופל על לשון

לקריאה נוספת
------------

* שמעון זנדבנק, "מַזֶּשִׁיר", כתר, ירושלים, 2002

קישורים חיצוניים
----------------

* שמעון בר-אפרת, אמצעים סגנוניים – הצליל והמקצב, הספרייה הווירטואלית של מטח
פירוש נוסף ערך זה עוסק בשאיבה באמצעות ואקום. אם התכוונתם למשמעות אחרת, ראו מציצה (פירושונים).
תינוק מוצץ אצבעות
גבר מוצץ קשית שתייה כדי לשתות מים מבקבוק
**מציצה** היא הליך של יניקה באמצעותו מבוצעת שאיבת נוזל לוואקום חלקי או מלא. כל גורי היונקים נולדים עם רפלקס מציצה, אשר באמצעותו הם יונקים מזון נוזלי, כגון חלב. הגורים אינם צריכים ללמוד את הרפלקס מכיוון שהוא אינסטינקטיבי. בפעוטות רפלקס המציצה קיים מהלידה ועד גיל 4 חודשים. הרפלקס מתבטא בכך שכאשר נוגעים בזווית פי התינוק הוא מפנה את ראשו לכיוון בו ננגע, פותח פיו ומוכן למצוץ. ככל שהתינוק מתפתח, המציצה הופכת לפעולה רצונית יותר ויותר. מרכיב המציצה של התינוק נחשב לחלק ממנגנון בן שלושה שלבים: מציצה-בליעה-נשימה. הסנכרון בין שלושת אלה הוא הדפוס ההתפתחותי הראשון הדורש תזמון ורצף של תנועות, ומחקרים מצאו כי הוא קריטי להתפתחות הסנסורית-מוטורית, להתפתחות הקוגניטיבית, להתפתחות הדיבור והשפה, לוויסות פיזיולוגי-רגשי, לשליטה בתנוחה, לאכילה ולהאכלה, ולהתפתחות האישיות.

בעלי חיים בוגרים מסוימים משתמשים במציצה כדי לשתות, כגון בני האדם, המשתמשים בקשיות לשתייה, או העטלף הערפדי, הפוצע את טרפו ואז מוצץ את דמו. בעל חיים נוסף המוצץ דם היא העלוקה. היא עושה זאת באמצעות שלוש מלתעות המכילות כל אחת כ-100 שיניים זעירות. במקביל למציצה, העלוקה מחדירה חומר נוגד קרישה בשם הירודין, העוזר להמשיך את פעולת הניקוז.

הערות שוליים
------------

1. ↑  רפלקסים של תינוקות

עלוקה מוצצת דם
פירוש נוסף ערך זה עוסק במצלמה המשמשת לצילום סמוי. אם התכוונתם לסוגה טלוויזיונית וקולנועית, ראו מצלמה נסתרת (סוגה).
**מצלמה נסתרת** היא מצלמת וידאו או מצלמת סטילס אשר איננה נראית לעין על ידי המצולמים או אשר מוסווית לאובייקט אחר לצורך צילום אנשים ללא ידיעתם. מצלמות נסתרות הפכו פופולריות לצורכי אבטחה ולצורכי מעקב סמוי. מצלמות נסתרות רבות מובנות כיום בתוך חפצים ביתיים נפוצים כגון גלאי עשן, שעוני רדיו, גלאי תנועה, כובעים, צמחים וטלפונים סלולריים.

מצלמה נסתרת עשויה לפעול בתקשורת קווית או בתקשורת אלחוטית. מצלמה חוטית תהיה מחוברת לטלוויזיה, וידאו טייפ או מכשיר PVR, בעוד שמצלמה נסתרת אלחוטית מסוגלת להעביר סיגנל וידאו למקלטי וידאו ברדיוס של עד מספר מאות מטרים.

חלק מתוכניות המצלמה הנסתרת בטלוויזיה הובילו לתביעות משפטיות או שנאסרו לשידור משום שהאנשים אשר צולמו בהם נתפסו במצבים מביכים או לא נעימים. מצלמות נסתרות רבות במיוחד הותקנו בקוריאה הדרומית, שם הן נקראות "מולקה" ומותקנות למטרת פשעי מין דיגיטליים.

שימושים
-------

מצלמות נסתרות משמשות כיום למטרות שונות:

### מעקב סמוי

המצלמות הנסתרות הפכו פופולריות בקרב אנשים המעוניינים לעקוב אחר המתרחש כאשר הם נעדרים מביתם, בעיקר על מנת למנוע פריצות וגנבות ועל מנת לפקח ולהשגיח שהמטפלת עושה עבודתה נאמנה ולא מתעללת בילדיהם או בהוריהם המבוגרים.

### בטלוויזיה ובקולנוע

#### תוכניות וסרטי הומור

 ערך מורחב – **מצלמה נסתרת (סוגה)**  

סוגה קולנועית וטלוויזיונית בה מותחים אנשים אשר נבחרים באקראי (בעיקר באמצעות שחקנים אשר שותפים למתיחה) וגורמים להם להאמין למציאות מפוברקת כלשהי. מטרת סרטי ותוכניות המצלמה הנסתרת היא לצלם את הנמתחים ללא ידיעתם ולעיתים רבות במצבים מביכים, על מנת שהצופים יוכלו לחזות בתגובותיהם. שידורם של תוכניות וסרטי המצלמה הנסתרת מחייבת את הסכמתם של הנמתחים.

#### תוכניות מציאות

בתוכניות מציאות רבות כיום המשתתפים מצולמים על ידי מצלמות נסתרות אשר מתעדות את מעשיהם לכל אורך היממה כאשר הם אינם יודעים איפה ומתי הם מצולמים.

#### תחקירים עיתונאיים

נעשה שימוש גם מצלמות נסתרות בתחקירים עיתונאיים (בהם בדרך כלל גם העיתונאי מסתיר את זהותו האמיתית):

* על מנת להיכנס למקומות אשר הכניסה אליהם אסורה בפני עיתונאים או במקומות בהם הכניסה לעיתונאים מותרת אבל נאסר על העיתונאים לצלם.
* על מנת לחשוף מעשים כלשהם אשר מתועדים בנוכחות המצלמה.

### שימושים נוספים

* מצלמות נסתרות משמשות גם צלמי פפרצי אשר מעוניינים לחשוף את החיים הפרטיים של ידוענים.
* כאמצעי ביון ולצורך חקירות משטרתיות.
* לשם מציצנות.
* על מנת למתוח.

קישורים חיצוניים
----------------

ויקישיתוף מדיה וקבצים בנושא **מצלמה נסתרת** בוויקישיתוף

הערות שוליים
------------

1. ↑
**ג'יימס אלווין "ג'ים" פאלמר** (אנגלית: James Alvin "Jim" Palmer; נולד ב-15 באוקטובר 1945) הוא שחקן עבר בבייסבול האמריקאי. בשנת 1990 נבחר להיכל התהילה של הבייסבול.

קריירה
------

פאלמר שיחק במהלך כל הקריירה שלו בליגה האמריקאית MLB, בין השנים 1965–1984, בקבוצה אחת, בולטימור אוריולס.

פאלמר שיחק בעמדת המגיש (פיצ'ר) הפותח. במהלך הקריירה שלו ניצח עם קבוצתו ב-268 משחקים, והפסיד ב-165. ממוצע נקודות הנגד שלו היה 2.86, והוא השיג 2,212 סטרייק-אאוט.

במהלך הקריירה השיג מספר שיאים אישיים. הוא ניצח 20 משחקים בעונה 8 פעמים: בשנים 73–1970 ו-78–1975. פאלמר הוא היחיד בהיסטוריה שניצח משחק בסדרת גמר בשלושה עשורים: 1966, 1970-1 ו-1983. הוא לא נתן לאף חובט לחבוט הום ראן עם רצים על כל הבסיסים (Grand Slam). כן היה הצעיר ביותר (קצת לפני גיל 21) לזרוק משחק שלם בלי לחטוף נקודה (shutout) במשחק גמר, ב-1966.

העונה הטובה ביותר שלו הייתה בשנת 1975. למרות שקבוצתו לא הגיעה לשלב משחקי הפלייאוף, הייתה זו עונה אישית טובה לפאלמר, בה השיג 23 ניצחונות ו-11 הפסדים, ממוצע נקודות נגד של 2.09, עשרה משחקים שלמים בלי לחטוף נקודה, וכן זכה בתואר הפיצ'ר הטוב ביותר בליגה.

מאז פרישתו של פאלמר ב-1984, קבוצת בולטימור לא הגיעה עדיין לסדרת גמר, כפי שהיה במהלך הקריירה שלו.

קישורים חיצוניים
----------------

ויקישיתוף מדיה וקבצים בנושא **ג'ים פאלמר** בוויקישיתוף
* ג'ים פאלמר, באתר אנציקלופדיה בריטניקה (באנגלית)

* ג'ים פאלמר, באתר Baseball-Reference.com MLB

* ג'ים פאלמר, באתר Baseball-Reference.com ליגות אחרות

* ג'ים פאלמר, באתר ESPN.com MLB

* ג'ים פאלמר, באתר MLB.com

* ג'ים פאלמר, באתר The Baseball Cube

|  |  |
| --- | --- |
| בקרת זהויות עריכת הנתון בוויקינתונים | 
* ISNI: 0000 0000 2563 9039
* LCCN: n84230313
* SNAC: w6mw4hc1
* VIAF: 72808360
* WorldCat: lccn-n84230313

 |
דמודקס חיים ליד זקיק שיער ובתוך בלוטות חלב
**דמודקס** (שם מדעי: *Demodex*) היא סוג אקרית מיקרוסקופית טפילה החיה בתוך או ליד בלוטות חלב של זקיקי שיער ביונקים. מקור השם הוא מיוונית: שילוב של *dēx* (תולעת) ו-*dēmos* (שומן).

ישנם כ-65 מינים ידועים של דמודקס. שני המינים הידועים שחיים על בני אדם הם דמודקס פוליקולרום (*Demodex folliculorum*) ודמודקס ברוויס (*Demodex brevis*), שניהם מכונים לעיתים קרובות "אקרית הפנים". מין אקרית נפוץ בכלבים מבויתים הוא דמודקס קאניס (*Demodex canis*).

למעשה מושבות של אקריות נפוצות גם אצל אנשים וגם אצל כלבים, אם כי לרוב אין התופעה גורמת סימפטומים משמעותיים כלשהם. לעיתים יכולה מחלת עור להיגרם כתוצאה מהאקריות, או לגרום למחלת העפעפיים בלפריטיס.

ראו גם
------

* קרדית אבק הבית

קישורים חיצוניים
----------------

ויקישיתוף מדיה וקבצים בנושא **דמודקס** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* ADW
* NCBI
* GBIF
 |

* נעם לויתן, מכון דוידסון, אושפיזין לא קרואים, באתר ynet, 3 באוקטובר 2020
* מאור מואיגר‏, לא לבעלי לב חלש: אלו היצורים הכי דוחים שחיים לכם על הפנים, באתר וואלה!‏, 9 במאי 2017

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb13511735g (data)

 |

**הבהרה:** המידע בוויקיפדיה נועד להעשרה בלבד ואינו מהווה ייעוץ רפואי.
**השריר מצדיד הבוהן** (TA: Musculus abductor hallucis) הוא אחד משרירי כף הרגל. הוא ממוקם בשכבה השטחית של שרירי החלק התחתון של כף הרגל, לאורך החלק התיכון של כף הרגל. כיווץ השריר בצורה מבודדת מכופף את הבוהן הראשונה וכן מרחיק אותה הצידה לכיוון תיכון. כחלק מקבוצת שרירי השכבה השטחית של כף הרגל, השריר תומך בקשתות כף הרגל ומשמר את צורתן, בעיקר את הקשת האורכית התיכונה.

תיאור
-----

תחילתו של השריר מצדיד הבוהן בגבשושית התיכונה של גבשוש העקב של עצם העקב, בחבק הכופפים (Retinaculum musculorum flexorum pedis) ובאלל כף הרגל (Aponeurosis plantaris). חלקו המרוחק של השריר נאחז בצד התיכון של בסיס הגליל המקורב של הבוהן הראשונה.

עצבוב
-----

השריר מצדיד הבוהן מעוצבב על ידי שורשי העצב השני והשלישי של העצה (S2, S3) דרך עצב כף הרגל התיכון (Nervus plantaris medialis), ענף של עצב השוקה (Nervus tibialis)

קישורים חיצוניים
----------------

ויקישיתוף מדיה וקבצים בנושא **השריר מצדיד הבוהן** בוויקישיתוף

|  |  |
| --- | --- |
| בקרת זהויות עריכת הנתון בוויקינתונים | 
* TA98: A04.7.02.056

 |

**הבהרה:** המידע בוויקיפדיה נועד להעשרה בלבד ואינו מהווה ייעוץ רפואי.
**רשת מרפאות פרופורציה** הן רשת מרפאות לרפואה אסתטית (אנ')

הרשת מציעה טיפולי הסרת שיער בלייזר, טיפולים אסתטיים וניתוחים פלסטיים, בצד טיפולים בתחום חיטוב הגוף, העלמת ורידים, מניעת הזעת יתר ועוד.

הרשת מעסיקה 250 עובדים, ביניהם 60 רופאים.

היסטוריה והקמה
--------------

רשת מרפאות פרופורציה נוסדה בשנת 1988 על ידי בני הזוג אבי וציפי שלום והם בעלי השליטה בחברה.

הסניף הראשון של הרשת הוקם ברחובות, והחל את דרכו כמרפאה פרטית המציעה פתרונות לעיצוב הגוף וירידה במשקל על ידי דיאטנים ורופאים.

בשנת 1990 הרחיבה החברה את סל השירותים לתחום הניתוחים הפלסטיים, ובהם ניתוחי חזה, ניתוחי אף ועיצוב הפנים, שאיבת שומן ועיצוב הגוף. עם השנים נוספו טיפולים נוספים, וכיום כוללים גם מילוי קמטים ונפחים בפנים על ידי חומצות היאלורוניות, טיפולי אנטי אייג'ינג, עיצוב פנים, פיסול אף, העלמת ורידים ועוד.

במהלך השנים פתחה החברה סניפים נוספים, ומונה נכון לשנת 2020, 14 סניפים ברחבי ישראל.

מנכ"ל החברה הוא אבי שלום.

קישורים חיצוניים
----------------

* **אתר האינטרנט הרשמי** של רשת מרפאות פרופורציה

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"רשת מרפאות פרופורציה"**.
שגיאות פרמטריות בתבנית:מקורות   
פרמטרי חובה [ נושא ] חסרים 

חיתוך עין, כשהרשתית מוטית כלפי מטה
שכבה מחזירת אור המשקפת בצבע ירוק באישוני החתול
**שכבה מחזירת אור** או **רְפִידִית אוֹר** (בלטינית: **Tapetum Lucidum**; בתרגום חופשי: "שטיח בהיר") זו שכבה משקפת שמאחורי (ולעיתים בתוך) רשתית העין של בעלי חוליות רבים. היא משמשת לשיקוף האור חזרה לרשתית, ובכך מגבירה את כמות האור שנתפסת ברשתית. הדבר משפר את הראיה באזורים בעלי אור נמוך, אך יכול לגרום לתמונה הנשקפת לרצד כתוצאה מהאור המשתקף. לכן, שכבה זו נמצאת בעיקר בחיות לילה בעלות ראיית לילה משופרת כמו חתולים, דולפיננים, כלבים, תנינאים ואייליים.

אפקט ההשתקפות של השכבה מחזירת האור לעיתים נקראת "זוהר עין".

השכבה מחזירת האור אינה מצויה בעין האדם, וזו הסיבה שלבני האדם יש ראיית לילה לקויה. בצילומי צבע של חיות מתרחש לעיתים אפקט עיניים אדומות, שנובע כתוצאה מהבזק של מצלמה המשקפת את אחורי העין לשבריר שנייה (בשכבת הרשתית). הבזק מצלמה גורם לעיניהן של חיות להיראות בצבעים שונים (כחול, ירוק, צהוב וורוד).

השכבה לעיתים עובדת תוך עיקרון התאבכות של אופטיקה צרה, כמו שנראה ברקמות משתקפות כדוגמת כנפי פרפר. אולם, לזנים מסוימים קיימים מבנים שונים של רקמות, שמובילים למכניקת התאבכות משתקפת שונה.

קישורים חיצוניים
----------------

ויקישיתוף מדיה וקבצים בנושא **שכבה מחזירת אור** בוויקישיתוף
כוח מרגמות מוסתר תחת רשת הסוואה
**רשת הסוואה** היא יריעת בד-רשת המשמשת להסתרת ציוד צבאי (חיילים, כלי רכב, מבנים, אמצעי לחימה ופרטי ציוד וחימוש) בשדה הקרב או בשגרה ומאפשרת הסוואה על ידי הבלעתם ברקע הסביבה וטשטוש קווי המתאר שלהם ("שבירת צורה"). רשת ההסוואה היא האמצעי היעיל והשכיח ביותר להסוואה צבאית. קיימים סוגים רבים ושונים של רשתות הסוואה, בהן רשת בעלת שני צדדים, האחד צבוע בכתמי צבע ירוקים וחומים ומשמש להסוואה בשטח עשיר בצמחייה והשני צבוע בכתמים בצבעי חול ומשמש להסוואה בשטח מדברי. חלק מהרשתות כוללות רכיבים תלת־ממדיים כגון רצועות המתנפנפות ברוח או גבשושיות. רשתות הסוואה יכולות לשמש גם להונאה צבאית שכן טנק דמה עשוי קרטון או פלסטיק ומכוסה ברשת הסוואה דומה לטנק אמיתי ועמדת שמירה נטושה המכוסה ברישול ברשת הסוואה דומה לעמדה פעילה. המושג משמש בהשאלה לתיאור מעשים שמטרתם לכסות ולהסתיר כוונות אמיתיות.

היסטוריה והתפתחות
-----------------

כיסוי טנק סימן 4 ברשת הסוואה לפני קרב קמברה (1917)
רשת ההסוואה פותחה בחזית המערבית במלחמת העולם הראשונה על ידי הצייר היהודי-בריטי סולומון ג'וזף סולומון והצייר הצרפתי לוסיאן-ויקטור גירונד דה סבולה (Lucien-Victor Guirand de Scévola), ששימשו כמומחי הסוואה. הצורך ברשתות שיסתירו כוחות ממבט על נוצר עקב פיתוח מטוסי הסיור. סולומון השתמש לצורך כך ברשת דיג בה נשזרו עלי עשב. במהלך מלחמת העולם השנייה נרתמו מתנדבות על מנת לארוג רשתות הסוואה כדי לענות על הביקוש העצום.

רשתות הסוואה מגנות מפני צפייה ויזואלית בתחום הספקטרום הנראה. במהלך הזמן פותחו כלי חישה מרחוק המבוססים על פליטת חום, קרינת רדיו וכיוצ"ב (נקראים גם "חתימה"), שהפכו את הרשת ל"שקופה". במקביל פותחו יריעות הסוואה מחומרים הבולעים חום וקרינה אלקטרומגנטית על מנת להבליע גופים מוסווים גם מאמצעי חישה אלה.

ראו גם
------

* הסוואה צבאית
* חליפת הסוואה
* מצנפת

קישורים חיצוניים
----------------

ויקישיתוף מדיה וקבצים בנושא **רשת הסוואה** בוויקישיתוף
* ש. לוב, ‏העלמה בפני תצפית וצילום מן האויר, **מערכות** 52-53, אוקטובר 1948

הערות שוליים
------------

1. ↑  מבוסס על ההגדרה ב**מילון למונחי צה"ל**, אג"ם/תוה"ד 2003
2. ↑  רון בריימן, הגוש השלישי, באתר ynet, 14 בנובמבר 2002: ""חזון בוש" ו"מפת הדרכים" של הנשיא האמריקאי, כמו "שלום" ו"מזרח תיכון חדש" לפני-כן, אינם אלא רשת הסוואה למדינה פלשתינאית בלב הארץ"
3. ↑  עקיבא אלדר, שכחו את הביטחון, באתר הארץ, 1 בדצמבר 2008: "חבל שהבוחר הישראלי יתפתה ליפול ב"רשת הביטחון" שטווים לו פוליטיקאים, שאינה אלא רשת הסוואה לסכנות חמורות שבעתיים מחסרון כיס זמני"
4. ↑  Cubist Slugs
5. ↑  זכרונות מתנדבת שארגה רשתות הסוואה בבריטניה
6. ↑  מוריה בן יוסף, ישראל דיפנס, ‏מבלבלים את האויב: פתרונות הסוואה ישראליים, באתר ‏מאקו‏‏, ‏15 באוגוסט 2012‏
סמלו
**סיקסטוס הרביעי** (בלטינית: **Sixtus IV**‏; 21 ביולי 1414 – 12 באוגוסט 1484), אפיפיור מ-1471 עד מותו.

ביוגרפיה
--------

**פרנצ'סקו דלה רוברה**, נולד ב-21 ביולי 1414, בסביבת העיר סאבונה שבצפון-מערב איטליה, היה בנו של סוחר בדים. בגיל 9 נכנס למנזר של מסדר הפרנציסקנים בסאבונה ונשבע אמונים למסדר זה. למד תאולוגיה באוניברסיטת בולוניה ובזו של פאביה. אחרי שהוסמך נתמנה לפרופסור לתאולוגיה, ללוגיקה ולפילוסופיה באוניברסיטת פדובה. שימש כדרשן וכמטיף ועלה בסולם הדרגות עד שנתמנה לראש מסדר הפרנציסקנים בשנת 1464. בשנת 1467 נתמנה לקרדינל על יד האפיפיור פאולוס השני.

בשנת 1471, אחרי דיון של ארבעה ימים בקונקלווה של חבר הקרדינלים, נבחר דלה רוברה לאפיפיור בשם סיקסטוס הרביעי. צעדיו הראשונים היו מכוונים נגד הטורקים העות'מאנים. הוא הכריז נגדם על מסע צלב שעבורו הצליח לגייס כספים רבים, אך ללא הצלחה מעשית. כמו כן ניסה לשווא להביא לאיחודן של הכנסיות המזרחית והמערבית.

סיקסטוס הרביעי הקדיש את זמנו בעיקר להתעשרות. הוא נקט בנפוטיזם (מינוי בני משפחה למשרות רמות בכנסייה), מינה את אחייניו לקרדינלים, ובהם ג'וליאנו דלה רוברה, שהפך מאוחר יותר לאפיפיור יוליוס השני, ואפשר את התעשרותם המהירה של בני משפחתו מהכנסות הכנסייה. הוא הרבה למנות בני אצולה לקרדינלים, ובהם ילדים, תמורת בצע כסף.

סיקסטוס הרביעי היה קשור בקשרים משפחתיים לבני משפחת פאצי, הבנקאים מפירנצה. הוא העדיף אותם על פני בני בית מדיצ'י ששלטו בעיר. ב-1478 הותקפו לורנצו דה מדיצ'י, שניסה לפגוע באינטרסים של בני משפחת פאצי, ואחיו ג'וליאנו בקתדרלה של פירנצה. ג'וליאנו נרצח אך לורנצו הצליח להימלט. בתגובה תלו אנשי פירנצה ארכיבישוף שצידד במשפחת פאצי, מה שגרם לסיקסטוס הרביעי להכריז על נידויו של לורנצו דה מדיצ'י ולהטיל חרם על פירנצה. עקב כך נפוצו שמועות שהאפיפיור היה מעורב ברצח בקתדרלה.

באותה שנה אישר סיקסטוס הרביעי את הקמת האינקוויזיציה בספרד על ידי תומאס דה טורקמדה.

כדי להאדיר את שמו שיקם סיקסטוס הרביעי את ספריית הוותיקן, פתח מחדש את האקדמיה של רומא והקים בית תפילה בארמון האפיפיור שבקרית הוותיקן. בית תפילה זה נקרא על שמו: הקפלה הסיסטינית. הוא הביא לרומא את גדולי הציירים של תקופתו, שקישטו בציורים את קירות הקפלה, ובהם: פייטרו פרוג'ינו, דומניקו גירלנדיו וסנדרו בוטיצ'לי.

סיקסטוס הרביעי מת ב-1484 ובמקומו נבחר לאפיפיור אינוקנטיוס השמיני.

לקריאה נוספת
------------

ברברה טוכמן, **מצעד האיוולת**, (תרגום: יוסף אשכול). הוצאת ספרית מעריב, 1986.

קישורים חיצוניים
----------------

ויקישיתוף מדיה וקבצים בנושא **סיקסטוס הרביעי** בוויקישיתוף
* סיקסטוס הרביעי, באתר "Find a Grave" (באנגלית)
* סיקסטוס הרביעי, באתר אנציקלופדיה בריטניקה (באנגלית)

|  |  |  |
| --- | --- | --- |
| **הקודם**:**פאולוס השני** | **אפיפיור(רשימת האפיפיורים)** | **הבא**:**אינוקנטיוס השמיני** |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007268186805171
* BIBSYS: 90946540
* BNC: 000234147
* BNE: XX1368160
* BnF: cb12372622v (data)
* CANTIC: a10475898
* GND: 118797476
* ICCU: CFIV098743
* ISNI: 0000 0001 2128 5322
* LCCN: n86044822
* NKC: jn20000701643
* NLP: A1221727X
* NTA: 07128821X
* RERO: 02-A000150516
* SELIBR: 298791
* SNAC: w6gf0s3h
* SUDOC: 032758545
* ULAN: 500231118
* VcBA: 495/10139
* VIAF: 37712552
* WorldCat: lccn-n86044822

 |
הדמיה של החור בשכבת האוזון מעל אנטארקטיקה, ספטמבר 2006
**שכבת האוזון** היא שכבה בסטרטוספירה, חלקה האמצעי של אטמוספירת כדור הארץ, המכילה ריכוז גבוה יחסית של אוזון, ולה חשיבות רבה בקיום החיים על פני כדור הארץ. שכבת האוזון מסננת את הקרינה האולטרה־סגולה המגיעה מהשמש, קרינה המסכנת את היצורים החיים וגורמת לסרטן העור. שכבת האוזון בולעת את הקרינה שבאורכי הגל בין 295 ל־320 ננומטר. 

על פי מדענים העוסקים בנושא, שכבת האוזון היא זו שאפשרה לבעלי חיים לצאת מתוך האוקיינוס אל פני האדמה ולהתחיל בהתפתחות החיים על היבשה.

הידלדלות שכבת האוזון
--------------------

 ערך מורחב – **הידלדלות שכבת האוזון**  

בשנת 1985 התגלה כי שכבת האוזון מעל הקוטב הדרומי הידלדלה עד מאוד והקרינה המסוכנת חודרת דרכה. הידלדלות שכבת האוזון מאפשרת לקרינה רבה יותר להגיע אל כדור הארץ. הגדלת הקרינה פוגעת באדם (מגדילה את שכיחות סרטן העור, פוגעת במערכות חיסוניות, גורמת לנזקים לראייה), וכן פוגעת בצמחים, בבעלי חיים ובחומרים פלסטיים.

שכבת האוזון בולעת חלק מהקרינה האולטרה סגולה המגיעה מהשמש והמזיקה ליצורים חיים. הקרינה האולטרה-סגולה גורמת להיווצרות האוזון, בכך שהיא מפרקת את מולקולת החמצן לאטומים בודדים, ואלה מתחברים למולקולות חמצן שלמות ליצירת אוזון  

{\displaystyle O\_{2}+h\nu (\lambda \leq 242nm)\Rightarrow \cdot O\cdot +\cdot O\cdot }

{\displaystyle \cdot O\cdot +O\_{2}+M\Rightarrow O\_{3}+M} 
M הוא צורון נייטרלי שמקבל חלק מהאנרגיה הקינטית של אטומי החמצן ובכך מוריד את האנרגיה של המערכת ומאפשר את יצירת מולקולת האוזון. קרינה אולטרה-סגולה באורכי גל שבין 220 ל-320 ננומטר (UVC) מפרקת את מולקולת האוזון, כך שנוצר מחזור של אוזון-חמצן. בליעה זו של מולקולות האוזון מגינה על כדור הארץ מקרינה מזיקה. מחזור זה משתבש בנוכחות אטומים של כלור, פלואור או ברום. אטומים אלה, שמקורם טבעי או בפעילות האדם, גורמים להתפרקות האוזון באטמוספירה על ידי זרוז (קטליזה) של הריאקציה {\displaystyle O+O\_{3}\Rightarrow 2O\_{2}}. מכיוון שהתפרקות האוזון מתמקדת בעיקר באזור הקוטב הדרומי והקוטב הצפוני, הם מופיעים בתמונות לוויין כשני חורים ענקיים באטמוספירה. החור בשכבת האוזון הפך לנושא מרכזי באיכות הסביבה העולמית.

קישורים חיצוניים
----------------

| מיזמי קרן ויקימדיה |
| --- |
| ויקימילון ערך מילוני בוויקימילון: **שכבת האוזון** |
| ויקישיתוף תמונות ומדיה בוויקישיתוף: **שכבת האוזון** |

* שכבת האוזון, באתר אנציקלופדיה בריטניקה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007548821005171
* BNE: XX545363
* BnF: cb122513315 (data)
* GND: 4130365-9
* LCCN: sh88004695
* NARA: 10643008
* NDL: 00576770
* NKC: ph123891
* SUDOC: 031265022

 |
**רשת עירונית** (באנגלית: **Metropolitan area network**; ר"ת: **MAN**) היא רשת תקשורת הפרוסה על פני עיר או קמפוס (של אוניברסיטה למשל). רשת עירונית יכולה לשמש לחיבור מספר רשתות מקומיות קרובות גאוגרפית, כאשר ביניהן קיים קשר לוגי הדוק. במקרים רבים משמשת רשת זו כדרך לחבר את הרשתות המקומיות לא רק זו לזו אלא גם לרשתות גדולות יותר, ארציות או עולמיות, כדוגמת האינטרנט.

לדוגמה, באוניברסיטה קיימת רשת מקומית לכל פקולטה. הרשתות מחוברות ביחד ל**רשת עירונית**, שמחוברת (בנקודה אחת או יותר) לרשת אזורית, למשל רשת בין-אוניברסיטאית או לאינטרנט. בישראל נפוצות רשתות עירוניות בעיקר באוניברסיטאות ובמכללות.

רשת עירונית מודרנית עושה בדרך כלל שימוש בסיבים אופטיים על מנת לספק את רוחבי הפס ומרחקי ההעברה הנדרשים ממנה.

ראו גם
------

* מונחים ברשת מחשבים

קישורים חיצוניים
----------------

| מיזמי קרן ויקימדיה |
| --- |
| ויקימילון ערך מילוני בוויקימילון: **MAN** |
| ויקישיתוף תמונות ומדיה בוויקישיתוף: **רשת עירונית** |

| רשתות לפי היקף |
| --- |
| 

|  |
| --- |
| רשת אישית‏ • רשת מקומית‏ • רשת עירונית‏ • רשת אזורית |

 |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007530181105171
* GND: 4263125-7
* LCCN: sh91003211

 |
**השרפה במגדל גרנפל** התרחשה ב-14 ביוני 2017 במגדל מגורים בן 24 קומות, בגובה של כ-67 מטר, של דירות דיור ציבורי בצפון קנזינגטון, מערב לונדון, אנגליה. בשרפה נספו 72 איש. 

שירותי החירום קיבלו את הדיווח הראשון על השרפה בשעה 00:54, והשרפה נמשכה כ-24 שעות לאחר מכן. בתחילה, מאות כבאים ו-45 כבאיות השתתפו במאמצים להשתלטות על האש, כאשר כבאים רבים המשיכו לנסות להשתלט על כיסי אש בקומות הגבוהות, לאחר שרוב חלקי הבניין כבר כולו באש. תושבי הבניינים הסמוכים פונו בשל חשש כי המגדל עלול לקרוס, אם כי מאוחר יותר נשלל החשש הזה. עם זאת, הקצוות של הבניין נחשבו ללא בטוחים עקב נזק רב, דבר המחייב שהחיפושים באזורים אלו יבוצעו על ידי כלבים, בשל משקלם הקל.

בתחילה, היה חשש כי כ-600 אנשים עלולים להיות בבניין בזמן השרפה. 65 דיירים ניצלו על ידי כבאים. 74 איש אישרו כי הם נמצאים בחמישה בתי חולים ברחבי לונדון; 17 מהם היו במצב קריטי. החיפושים נמשכו עד ל-16 ביוני 2017 ונעצרו משיקולי בטיחות, והמחלצים נכנסו שוב לבניין רק למחרת, ב-17 ביוני 2017, והגיעו עד לקומה העליונה ביותר.

השרפה החלה עקב קצר חשמלי במקרר. בשל המהירות שבה התפשטה האש עלתה הסברה כי האש התלקחה בשל חיפוי חיצוני שנוסף לבניין לאחרונה.

ראש עיריית לונדון, סאדיק ח'אן, מתח ביקורת על הוראות הבטיחות, במיוחד אלו שאמרו לדיירים להישאר בדירותיהם עד שיצילו אותם מהאש. בדיעבד, עצה זו הוכחה כקטלנית לאלה שפעלו על פיה. ב-16 ביוני 2017 ראש ממשלת בריטניה תרזה מיי הודיעה על ייסוד קרן בשווי 5 מיליון ליש"ט למען קורבנות השרפה.

ראו גם
------

| עיינו גם בפורטל: |
| --- |
|  | **פורטל לונדון** |

* בניין פלאסקו

קישורים חיצוניים
----------------

ויקישיתוף מדיה וקבצים בנושא **השרפה במגדל גרנפל** בוויקישיתוף
* 

* אתר האינטרנט הרשמי של השרפה במגדל גרנפל (באנגלית)
* השרפה בלונדון: כ-75 מהדיירים עדיין נעדרים; המלכה ביקרה בזירה, באתר וואלה!‏, 16 ביוני 2017
* Ynet, ‏79 הרוגים בשרפה בלונדון. כך נראה כעת המגדל, באתר ynet, 19 ביוני 2017
* השרפה בלונדון: "הישארו במקום" הייתה הוראה קטלנית והעצימה את האסון, Twoday, יוני 2018

הערות שוליים
------------

1. ↑  Bentham, Martin (15 ביוני 2017). "London fire: Grenfell Tower death toll reaches 17 as fire chief says 'no more survivors'". *Evening Standard*. London. נבדק ב-17 ביוני 2017. `{{cite news}}`:  (עזרה)
2. ↑  London Fire Brigade Commissioner at Press Conference 16 June 2017
3. ↑  Metropolitan Police Commissioner at Press Conference 17 June 2017
4. ↑  משטרת לונדון: השרפה במגדל – בגלל קצר במקרר, באתר ynet, 23 ביוני 2017
איור הממחיש הפרדה של מקטעים של רשת מקומית באמצעות רשת מקומית וירטואלית
**VLAN - רֶשֶׁת מְקוֹמִית וִירְטוּאָלִית** (**V**irtual **L**ocal **A**rea **N**etwork) היא מקטע (Segment) ברשת מקומית שמוגדר מבחינה לוגית כרשת אוטונומית.

פרוטוקול VLAN מגדיר טכנולוגיה המאפשרת לחלק רשת LAN מקומית, המרוכזת על ידי מתג אחד או יותר, למספר תת-רשתות "וירטואליות".

הבידול לרשתות שונות מתבצע בשכבה השנייה של מודל ה-OSI, על ידי חסימת העברת אותות במתג בין הפורטים השונים שלו אשר אינם משויכים לאותו ה-VLAN. החסימה מאפשרת את חלוקת הרשת המקומית למספר רשתות שונות ונפרדות (Segments) אשר יכולות לתקשר ביניהן כרשת WAN.

שימושים
-------

השימוש ברשתות מקומיות וירטואליות החל כאשר היה צורך להקטין את מתחמי ההתנגשות (Collision domain) ברשתות מקומיות, והבעיה נפתרה על ידי הכנסתם של המתגים (Switch) שמאפשרים את חלוקת הרשת בצורה וירטואלית. השימוש העיקרי בחלוקה כזו הוא הקטנת מתחמי השידור (Broadcast domain) ברמת כתובות ה-MAC.

שימוש נוסף והנפוץ יותר לרשתות וירטואליות מקורו בקלות שבה ניתן להחל באמצעותן הרשאות אבטחה ומידור.

יישום
-----

יישום של רשתות מקומיות וירטואליות נעשה כיום בעזרת מתגים "חכמים", המאפשרים קיבוץ לוגי של מספר קצוות המחוברים אליהם. מספר מתגים המחוברים ביניהם מתפקדים לצורך העניין כמתג בודד, ומאפשרים קיבוץ קצוות מכל רחבי מתחם השידור (המוגבל בדרך כלל על ידי  נתבים) והפרדתם למתחם שידור נפרד. המתג מנהל רשימה של כל כתובות ה-MAC השייכות לרשת הווירטואלית, ומפריד אותם משאר הקצוות ברשת. על ידי הפרדה זו ניתן למשל לחלק לקצוות אלו כתובות IP השייכות לתת רשת מסוימת, להחיל מדיניות אבטחה (על ידי הגדרת הרשאות שונות למי ששייך לרשת הווירטואלית ולמי שלא) ועוד.

תקשורת רשתות וירטואליות - VLAN Tagging
--------------------------------------

עקב הצורך בתעבורת מידע השייך לכמה רשתות וירטואליות על קו נתונים יחיד, כגון תעבורה אל יחידת שער אחת המשותפת לכמה רשתות וירטואליות או תעבורה בין שני מתגים שונים שבכל אחד מהם יש 2 רשתות וירטואליות שונות אבל משותפות לכל מתג. לכן נכתב תקן השייך לשכבה השנייה של מודל ה-OSI שנקרא 802.1Q או בצורה מילולית: VLAN Tagging.

כאשר מגדירים כניסה מסוימת במתג ככניסה העובדת ב-VLAN Tagging ניתן לשייך לאותה כניסה יותר מרשת וירטואלית אחת וכך כניסה מסוימת יכולה להיות חברה בכמה רשתות שונות, כאשר לכל מסגרת של מידע היוצאת מכניסה זאת של המתג מצורפות סיביות שמשייכות את אותה מסגרת של מידע לרשת מסוימת, וכך ההתקן שמקבל את המסגרת הזאת יודע לאיזו רשת וירטואלית המידע הזה שייך ולנתב את המידע הזה אליה. ההתקן המקבל את המידע חייב לתמוך בתקן 802.1Q בשביל להיות מסוגל לפענח את המידע המתקבל.

### דוגמה לשימוש נפוץ בתקן (VLAN Tagging (802.1Q

הוספה של תג 802.1Q (בתכלת) לחבילת Ethernet
ברשת של ארגון שמחולקת לשתי רשתות וירטואליות שונות קיים נתב אחד המאפשר גישה לאינטרנט לכלל הארגון; נגדיר כניסה באחד המתגים שאליה נחבר את הנתב ואותה נגדיר ככניסה התומכת ב-VLAN Tagging. נגדיר אותה גם כחברה בשתי הרשתות - משמע נבקש מהנתב להאזין למסגרות שמכילות תווי רשת של שתי רשתות שונות. על ידי הגדרות אלה, מידע משתי הרשתות יוכל להגיע אל הנתב כדי שישמש כשער לאינטרנט לשתי הרשתות בנפרד.

כמו כן נצטרך להגדיר את הנתב בהתאם כדי שיתמוך בתצורה זאת.

ראו גם
------

* מונחים ברשת מחשבים
* רשת מקומית (LAN)

קישורים חיצוניים
----------------

* הסבר נוסף על רשתות וירטואליות באנגלית + איורים
פירוש נוסף ערך זה עוסק ברב הונגרי. אם התכוונתם לאדמו"ר מערלוי בישראל, ראו הרב משה סופר (השלישי).

רבי **משה סופר** (קרוי גם על שם חיבורו **היד סופר**; כ"ה באייר ה'תרמ"ה, 1885 – כ"א בסיוון ה'תש"ד, 1944) היה דיין באגר (ערלוי) שבהונגריה, ומחבר שו"ת "יד סופר", דור רביעי לחת"ם סופר.

קורות חיים
----------

משה סופר נולד בכ"ה באייר ה'תרמ"ה (10 במאי 1885) לרבי שמעון סופר, רב העיר ערלוי ומחבר ספר "התעוררות תשובה", בנו של ה"כתב סופר". אמו, מלכה אסתר הייתה בתם של רבי שלמה זלמן שפיצר, רב קהילת שיפשוהל בווינה ומחבר הספר "תיקון שלמה" וגיטל, בתו של החתם סופר (אביו ואמו היו בני דודים).

בבחרותו למד בישיבתו של רבי אברהם גרינבורג בעיירה קז'מארוק שבהונגריה, ולאחר מכן בישיבת פרשבורג שבה כיהן אז הרב עקיבא סופר.

בשנות בחרותו התפרסם כעילוי, הרב מרדכי לייב וינקלר, מחבר הספר "לבושי מרדכי" העיד עליו כי הוא בקיא בתלמוד בבלי, בתלמוד ירושלמי, בספרי הראשונים והאחרונים. באותן שנים הוסמך להוראה על ידי כמה רבנים.

הרב סופר נישא לטושנא, בתו של הרב משה יוחנן שיינפלד, רבה של מיהליפלווא. לאחר נישואיו היה סמוך שלוש שנים על שולחן חותנו. עם פטירת חותנו רצו תושבי העיירה מיהליפלווא להכתירו כרב, אך הוא לא הסכים ודחף להכתרת גיסו רבי בנימין שיינפלד.

לאחר מכן חזר סופר לעיר מולדתו ערלוי, התפרנס ממסחר עד שהפסיד את כל כספו בבורסה ולכן ביקש להתמנות לדיין בבית הדין שבערלוי. על אף שכבר הוסמך לרבנות בבחרותו, בחר להבחן שוב אצל שלושה רבנים נוספים.

בשנת ה'תש״ד[דרושה הבהרה], עם פלישת הגרמנים להונגריה במלחמת העולם השנייה, גירשוהו הנאצים עם כל משפחתו, בין כל תושביה היהודים של ערלוי, לאושוויץ. בכ"א בסיוון תש״ד (12 ביוני 1944) הוא נרצח יחד עם אביו רבי שמעון, אשתו וארבע בנותיו באושוויץ.

צאצאיו
------

לרבי משה סופר נולדו שישה ילדים:

* בנו רבי אברהם שמואל בנימין סופר, מחבר שו"ת "דברי סופר" וספר "מחזה אברהם" על שו"ת חתם סופר או"ח ויו"ד. נפטר בכ"ד בטבת ה'תש"ח
* בנו רבי יוחנן סופר, האדמו"ר מערלוי בירושלים ומקים קהילת ערלוי לאחר מלחמת העולם השנייה, חבר מועצת גדולי התורה של אגודת ישראל ומחבר ספר "אמרי סופר". נפטר בי"ג באדר א' ה'תשע"ו
* בתו חוה רבקה, נספתה בשואה בטרם נישואיה.
* בתו לאה, נספתה בשואה בטרם נישואיה.
* בתו גיטל טויבא, נספתה בשואה בטרם נישואיה.
* בתו רייזל, נספתה בשואה בטרם נישואיה.

לקריאה נוספת
------------

* בנו רבי יוחנן סופר, **הקדמת בן המחבר לשו"ת יד סופר**, ערלוי: האחים געווירץ, תש"ט

קישורים חיצוניים
----------------

* ספרו, שו"ת יד סופר, באתר היברו בוקס.
* האם קטן שנעשה גדול ביום ראשון י’ באב מחויב לצום שחל באותו היום - הרב משה סופר הי"ד, באתר תורתך לא שכחתי.
פירוש נוסף ערך זה עוסק במשה ספקטור שהיה ראש העיר מודיעין. אם התכוונתם לתת-אלוף משה ספקטור, ראו משה ספקטור (קצין).

**משה ספקטור** (4 ביוני 1933 – 20 באפריל 2023) היה פוליטיקאי שכיהן כראש המועצה המקומית היחיד של מכבים-רעות וכראש העיר השני של מודיעין-מכבים-רעות בשנים 2003–2008. בתקופתו כראש המועצה המקומית מכבים-רעות אוחדו מודיעין והמועצה המקומית השכנה, לאחר האיחוד נבחר לראש העיר המאוחדת.

ביוגרפיה
--------

ספקטור נולד ב-4 ביוני 1933 בפתח תקווה והוא דור חמישי בישראל. מיד עם שחרורו מצה"ל הצטרף כחבר לקואופרטיב דן, שם כיהן גם כראש אגף התנועה והתיירות, יו"ר אגף הכספים ובגיל 45 נבחר למנכ"ל הקואופרטיב. בשנת 1991 פרש לגמלאות ועבר עם אשתו למכבים.

פעילות ציבורית
--------------

בשנת 1993 נבחר ליו"ר ועדת התושבים והוביל את הבחירות ביישוב המאוחד עם רעות. באותן בחירות, זכה ספקטור ב-57% מקולות הבוחרים ונבחר לראש המועצה המקומית מכבים-רעות. סיעתו זכתה ב-5 מנדטים. ספקטור נבחר בשנית ב-1998 ברוב גדול של כ-77% מקולות הבוחרים וסיעתו עלתה ל-7 מנדטים. הוא הוביל את מכבים-רעות במשך 10 שנים והביא את היישוב להישגים שהעמידו אותו במקום הראשון בארץ במדדי איכות חיים.

בבחירות בשנת 2003 התמודד על ראשות העירייה המאוחדת, מודיעין-מכבים-רעות. ספקטור החל במירוץ רק חודש לפני הבחירות ובתום הסיבוב הראשון זכה ל-33%. בסיבוב השני התמודד מול אמנון מרחב, סגנו של ראש העיר המודח משה שכטר, וזכה ב-55% מקולות הבוחרים. ספקטור נבחר לראשות העיר והרכיב קואליציה.

בתקופת כהונתו כראש העיר מודיעין מכבים-רעות נהנתה העיר משגשוג, מסחרי בעיקר. שכונות העיר פותחו ואף תוכננו שכונות מגורים חדשות. נושאים חשובים נוספים שטופלו בעיר בזמן כהונתו:

* תחילת הקמתו של אזור תעשייה עירוני ראשון
* הגדלת תקציב החינוך
* בניית קניון ראשון בעיר
* בניית "שדרת כוכבים" ראשונה מסוגה בארץ, כדוגמת זו הנמצאת בהוליווד (עם טביעת היידים של מפורסמים ישראלים כגון גילת אנקורי)
* הרחבת בית העלמין העירוני
* הקמת היכל התרבות הראשון בעיר
* זכיית העיר מודיעין בפרס החינוך הארצי
* גיבוש תוכנית אסטרטגית לחינוך
* הפעלת קו רכבת מהירה למודיעין
* פתיחת כביש 431 לכיוון תל אביב
* הקמת מנהלת רובע למכבים-רעות

לקראת הבחירות המקומיות בשנת 2008, החליט ספקטור לפרוש מהחיים הפוליטיים ולא התמודד פעם נוספת.

קישורים חיצוניים
----------------

* ריקי הראל, אורית מדר, רונן ולד, עידן שכטר הסתיים, סיבוב שני בין ספקטור למרחב, באתר ynet, 1 בנובמבר 2003

הערות שוליים
------------

1. 1 2  ראשי העיר, באתר עיריית מודיעין מכבים רעות
2. ↑  ילקוט הפרסומים 4169, באתר נבו, ‏23 בנובמבר 1993
3. ↑  ילקוט הפרסומים 4703, באתר נבו, ‏26 בנובמבר 1998
4. ↑  עידן שכטר הסתיים, סיבוב שני בין ספקטור למרחב, באתר ynet, 1 בנובמבר 2003

| ראשי עיריית מודיעין-מכבים-רעות  |
| --- |
| 

|  |  |  |  |  |
| --- | --- | --- | --- | --- |
| משה שכטר(מועצה מקומית מודיעין) | משה ספקטור(מועצה מקומית מכבים-רעות) | משה שכטר | משה ספקטור | חיים ביבס |
| 1996–2003 | 1990–2003 | 2001–2003 | 2003–2008 | 2008–מכהן |

 |
בול סובייטי לכבוד 30 שנות פעילות של הירחון
**בעיות השלום והסוציאליזם** (ברוסית: **Проблемы мира и социализма**; באנגלית: **Problems of Peace and Socialism**, ויצא גם בשם **World Marxist Review**) היה הירחון המשותף של המפלגות הקומוניסטיות ברחבי העולם אשר הלכו בקו של ברית המועצות, אשר פעל במשך 32 שנים, משנת 1958 לשנת 1990.

משרדי העיתון שכנו בפראג שבצ'כוסלובקיה. כל גיליון הופץ בקרוב לחצי מיליון עותקים, בכ-145 מדינות, ובשיאו תורגם ל-41 שפות שונות. בצוות הירחון בשיאו כלל כ-400 עובדים, מתוכם כמאתיים מברית המועצות. המימון להפעלת המערכת והפצת הגיליונות הגיע מהמפלגות הקומוניסטיות ברחבי העולם.

בגליונות האחרונים החלה תפנית בקו האידאולוגי של הירחון והוא פרסם מאמרים מפרי עטם של כותבים אשר לא היו מזוהים עם רעיונות המרקסיזם, בהם זביגנייב בז'ז'ינסקי, אלכסנדר דובצ'ק, מילובאן דז'ילאס ואנדריי סחרוב.

לקראת סגירתו מנה צוות העיתון כ-40 אנשים, בעיקר עובדים צ'כים, והמימון אליו הגיע מהמפלגה הקומוניסטית הסובייטית ומונגולית בלבד. בשנת 1990 הועבר בניין המערכת של הירחון לכנסייה הקתולית.

קישורים חיצוניים
----------------

ויקישיתוף מדיה וקבצים בנושא **בעיות השלום והסוציאליזם** בוויקישיתוף

* Evolution in Europe; With Nonreaders Gone, Marxism's Journal Fails
פירוש נוסף ערך זה עוסק בזמר ערבי ישראלי. אם התכוונתם לשחקן כדורגל אנגלי, ראו רוני רוק.

רוני רוק, שכונה **עמו רוני** (בערבית: **عمو روني**, בעברית: "הדוד רוני"; 1956 - 14 באוגוסט 2021) היה זמר ערבי ישראלי שהתפרסם בשירי ילדים. הוא נהג לשיר במופעיו בערבית ובעברית.

עמו רוני נולד בנצרת בשנת 1956 למשפחת אמנים. סיים תואר שני בלימודי טיפול במוזיקה באיטליה, ועסק בטיפול בילדים מוגבלים בבית החולים המשפחה הקדושה בנצרת.

באמצע שנות השמונים החל להקליט את שירי הילדים שכתב, ואלה הושמעו לעיתים קרובות בתוכניות לילדים ברדיו א-שמס המשדר מנצרת. לאחר מכן הקים להקה בשם "כיפק היי" שהופיעה מאות פעמים בפסטיבלים ואירועים לילדים בבתי ספר ומוסדות תרבות של החברה הערבית בישראל. בשנת 2008 הופיע בחגיגות יום העצמאות בדלית אל-כרמל ובשנת 2010 הופיע בפסטיבל עכו. ב-2015 השתתף במופע לילדים ששודר בערוץ הטלוויזיה הפלסטיני "F48". שיריו של עמו רוני התאפיינו בשמחת חיים והיו פופולריים בקרב הפלסטינים ואצל כלל ילדי העולם הערבי. בחלק משירי הילדים שלו, כמו "לסבא שלי יש חמור" ו"ילדים של חופש", מובעים מסרים פוליטיים מאחורי מילות השיר.

עמו רוני התפרסם ברשתות החברתיות וביוטיוב, שם נהג להציג סרטונים רבים עם שירי ילדים. עמו רוני הופיע גם בשטחי הרשות הפלסטינית, ולאחר מבצע חומת מגן ערך מספר מופעים לילדי מחנה הפליטים ג'נין. כמו כן ערך מספר סיבובי הופעות בקהילות הפזורה הפלסטינית באירופה ובארצות הברית. מופעיו הוקרנו, בין השאר, בערוצי הטלוויזיה בסוריה.

ביוני 2021 הוענק לו פרס על מפעל חיים מטעם עיריית נצרת.

בשנים האחרונות לחייו סבל ממספר מחלות. הוא טופל בבית חולים נצרת, והועבר לבית החולים רמב"ם בחיפה לאחר שמצבו הבריאותי הידרדר, שם נאלצו הרופאים לקטוע את רגלו הימנית. לאחר מכן המשיך להופיע בכיסא גלגלים, ואף אמר: "גם אם יקטעו לי את כל הגפיים אמשיך לשיר, כל עוד יש לי קול ויש לי אהבה בלב." במרץ 2021 הקליטה קבוצת אמנים מחרוזת משיריו שהוקדשה לו, בליווי איחולי החלמה מהירה.

נפטר ב-14 באוגוסט 2021 לאחר מחלה.

קישורים חיצוניים
----------------

* عمو روني روك ويكيبيديا, באתר "Cairo Times", ‏14 באוגוסט 2021 (בערבית)
* من هو عمو روني روك ويكيبيديا, ‏15 באוגוסט 2021 (בערבית)
* وفاة الفنان روني روك بعد صراع مع المرض, באתר "Arab48", ‏14 באוגוסט 2021 (בערבית)

הערות שוליים
------------

1. ↑  רוני רוק אוהב את זה, באתר "פורטל הכרמל והצפון", ‏8 בנובמבר 2011
2. ↑  عمو روني.. وداعًا/ بقلم: ناجي ظاهر, באתר אל-ערב, ‏18 באוגוסט 2021 (בערבית)
3. ↑  מרחאבית עם ערן זינגר, כוכב הילדים של ערביי ישראל הלך לעולמו , באתר כאן – תאגיד השידור הישראלי, 21 באוגוסט 2021.
4. ↑  ילדי הגנים בדליה חוגגים עצמאות 60 למדינה עם ראש העיר, באתר "פורטל הכרמל והצפון", ‏4 במאי 2008
5. ↑  פסטיבל עכו - במה ערבית (ארכיון), באתר פסטיבל עכו, ‏2010
6. ↑  אתר למנויים בלבד ג'קי חורי, שידור חי מהמרפסת: בערוץ הטלוויזיה הפלסטיני בנצרת שואפים להצליח, גם בלי אולפן, באתר הארץ, 3 ביולי 2015.
7. ↑  فنانو أطفال يهدون الفنان روني روك اغنية في ظل ظرفه الصحي, באתר פאנט, ‏28 במרץ 2021 (בערבית)
במתמטיקה, **אי-שוויון ניוטון** (באנגלית: Newton's inequalities) מתייחס לקבוצה של אי-שוויונות הנקראים על שם אייזק ניוטון. ניוטון ניסח והוכיח את האי-שוויונות האלה בספרו אריתמטיקה אוניברסלית (1707), במסגרת ההרחבה שנתן לכלל הסימנים של דקארט.

ניסוח האי-שוויונות
------------------

יהיו *a*1, *a*2, ... *a**n* מספרים ממשיים. נסמן ב- {\displaystyle \sigma \_{k}} את הביטוי הסימטרי האלמנטרי ה-k במספרים אלו (כלומר ערכו של {\displaystyle \sigma \_{k}} הוא הערך של הפונקציה הסימטרית האלמנטרית ה-k כשמציבים במשתנים שלה את מספרים אלו), ונגדיר את **הממוצעים הסימטריים האלמנטריים** כ-:

{\displaystyle S\_{k}={\frac {\sigma \_{k}}{\binom {n}{k}}}}.

אי-שוויון ניוטון קובע כי הממוצעים הסימטריים מקיימים את האי-שוויון:

{\displaystyle S\_{k-1}S\_{k+1}\leq S\_{k}^{2}}.

כיוון שהערכים של הפונקציות הסימטריות האלמנטריות של קבוצה של n מספרים ממשיים הם למעשה המקדמים של פולינום ממעלה n ששורשיו הם המספרים הממשיים האלה, ניתן לנסח מחדש את האי-שוויון כטענה על מקדמי פולינום שכל שורשיו ממשיים:

{\displaystyle a\_{k+1}\cdot a\_{k-1}\leq a\_{k}^{2}{\frac {k}{k+1}}{\frac {n-k}{n+1-k}}},

כאשר {\displaystyle a\_{k}} הוא מקדם הפולינום ה-k.
**The Happiest Days of Our Lives** הוא שיר של להקת פינק פלויד, שנכלל באלבום The Wall בשנת 1979.

הרכבה
-----

השיר הוא בערך דקה ו-46 שניות באורכו, ומתחיל עם 24 שניות של אפקט קולי של מסוק, ואחריו מנהל בית הספר צועק (במסוק) "You! Yes, you! Stand still, laddie!" בביצוע רוג'ר ווטרס. הקול המוביל של ווטרס בעל הד הפוך. הכלי המוביל הוא גיטרה חשמלית עם אפקט של דיליי.

עלילה
-----

The Wall מספר את סיפורו של פינק, כוכב רוק ממורמר ומנוכר בנסיגה מהחברה ומערכות יחסים אישיות. "The Happiest Days of Our Lives" נוגע בילדות של פינק, הלומד בבית ספר המנוהל על ידי מורים קפדניים ולעיתים קרובות אלימים, אשר מתייחסים לתלמידים בבוז.

לדברי ווטרס, המילים היו השתקפות של זמנו השלילי בבית הספר [דרוש מקור].

סיקורים
-------

בסיקור שנעשה לשיר נכתב כי הוא ״הקדמה מעולה״ לחלק השני של Another Brick in the Wall, וכן שהוא ״הקטע המוזיקלי הטוב ביותר״ של ווטרס. כמו כן, צוין שם שמדובר ב״אחד משירי הרוק המושמעים ביותר ברדיו האמריקאי בארבעים השנים האחרונות״.

קישורים חיצוניים
----------------

* מידע על היצירה "The Happiest Days of Our Lives" באתר מיוזיק בריינז

הערות שוליים
------------

1. ↑  All 165 Pink Floyd Songs, Ranked From Worst to Best, מתוך אתר vulture.com

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz work: af530ac7-d7d7-3f17-b0cf-4c6ef2074fb8

 |